ธ.ก.ส.พร้อมช่วยเกษตรกรสู้ภัยแล้ง ผ่านมาตรการต่างๆ ของธนาคาร  ปลายเดือนกรกฎาคมนี้เตรียมออกมาตรการที่เหมาะสมเพิ่มเติม
ธ.ก.ส.พร้อมช่วยเกษตรกรสู้ภัยแล้ง ผ่านมาตราต่างๆ ของธนาคาร ระบุปลายเดือน ก.ค.นี้เตรียมออกมาตราการที่เหมาะสมเพิ่มเติม  นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่าในขณะนี้เกษตรกรในหลายพื้นที่ประสบปัญหาภัยแล้ง ซึ่งธนาคารมีมาตรการเดิมในการช่วยเหลือระยะแรกคือการลงพื้นที่ช่วยเหลือด้านการดำรงชีพ โดยเฉพาะการช่วยเหลือด้านน้ำอุปโภค บริโภค พร้อมสำรวจพื้นที่ที่ได้รับผลกระทบ/การสนับสนุนเงินทุนในการปลูกพืชทดแทนที่ใช้น้ำน้อย จัดหาปัจจัยการผลิตและค่าใช้จ่ายในรอบการผลิตผ่านสินเชื่อเงินด่วน(A-cash) วงเงินกู้ต่อราย ไม่เกิน 50,000 บาท อัตราดอกเบี้ยร้อยละ 7 ต่อปี สินเชื่อเพื่อการฟื้นฟูสำหรับผู้ประสบภัยพิบัติ เป็นเงินกู้ระยะยาวไม่เกิน 15 ปี วงเงินกู้ต่อรายไม่เกิน 500,000 บาท อัตราดอกเบี้ยร้อยละ 5 ต่อปี และสินเชื่อเพื่อการใช้จ่ายในชีวิตประจำวัน วงเงินกู้ไม่เกิน 50,000 บาท ทั้งนี้โดยในช่วงปลายเดือนกรกฎาคมนี้ จะมีการออกมาตราการเพิ่มเติมเพื่อช่วยเหลือเกษตรกรในช่วงวิกฤตภัยแล้งให้ผ่านพ้นไปได้   นอกจากนี้ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ยังกล่าวอีกว่าโครงการประกันภัยนาข้าวปี 2562 ที่ปิดรับไปเมื่อวันที่ 30 มิถุนายน 2562 นั้น มีเกษตรผู้ปลูกข้าวเข้าร่วมกว่า 1,900,000 ราย พื้นที่กว่า 28,200,000 ไร่ ซึ่งหากมีการประกาศเป็นเขตพื้นที่ภัยพิบัติในแปลงนาที่ทำประกันเอาไว้เกษตรกรจะได้รับเบี้ยประกัน 1,260 บาทต่อไร่ ซึ่งถือเป็นมาตรการการบริหารความเสี่ยงของเกษตรกรที่เห็นผลได้ชัดเจน